
Për një ndryshim në udhëzimin nr. 19, datë 3.8.2012 “mbi rregullimin e marrëdhënieve mes kontrolluesit dhe përpunuesit në rastet e delegimit të përpunimit të të dhënave dhe përdorimin e një kontrate tip në rastet e këtij delegimi”


Në mbështetje të shkronjës “c” të pikës 1 të nenit 30 të ligjit nr. 9887, datë 10.3.2008 “Për mbrojtjen e të dhënave personale”, të ndryshuar, me ligjin nr. 48/2012,

Udhëzoj:

Në udhëzimin nr. 19, datë 3.8.2012 “Mbi rregullimin e marrëdhënieve mes kontrolluesit dhe përpunuesit në rastet e delegimit të përpunimit të të dhënave dhe përdorimin e një kontrate tip në rastet e këtij delegimi”, bëhet ndryshimi si vijon:
1. Fjalia e fundit e shkronjës “c”, e pikës 5 ndryshohet si vijon:
“Kontrolluesi duhet t’i referohet listës së vendeve që ofrojnë mbrojtje të mjaftueshme të miratuar me vendimin nr. 3, datë 20.11.2012 “Për përcaktimin e shteteve, me nivel të mjaftueshëm të Mbrojtjes së të Dhënave Personale” dhe aneksit 1 bashkëlidhur, miratuar nga Komisioneri për Mbrojtjen e të Dhënave Personale.”
Ky udhëzim hyn në fuqi menjëherë dhe botohet në Fletoren Zyrtare.

